Môže ist o uhniezdovanie vajíčka? alebo o ovulaciu či dvojnásobnú menštruáciu?
Zdravím, minuly mesiac som mala krvácanie 2x počas cyklu. Prve krvácanie prislo v strede cyklu niečo vyše 7-8 dni po užiti escapelle a neskor prisla M tak ako zvyčajne. Tento mesiac som ju uzila opäť a krvácanie prislo už asi po 5tich dňoch a klasická M očakávaná koncom feb.
Dobrý deň
Ďakujeme za Vašu otázku
Tableta Escapelle je príležitostnou metódou určenou na núdzové použitie. V žiadnom prípade nenahrádza pravidelné kontraceptívne metódy, pričom neúčinkuje v prípade prebiehajúceho tehotenstva. Užívanie núdzovej antikoncepcie zvyšuje možnosť poruchy menštruačného cyklu, ktoré niekedy môže viesť k skoršiemu alebo neskoršiemu dátumu ovulácie. Taktiež sa môže vyskytnúť nepravidelné krvácanie počas menštruačného cyklu do času najbližšej menštruácie. U väčšiny žien sa menštruácia objavuje v očakávanej dobe, ale niektoré ženy ju môžu mať neskôr alebo skôr ako zvyčajne, pričom krvácanie môže byť slabšie alebo silnejšie ako je zvyčajne. Žiaľ v našej kompetencii nie je stanoviť príčinu krvácania mimo menštruácie.
V prípade meškania menštruácie viac ako 5 dní alebo v prípade nezvyčajne slabej alebo nezvyčajne silnej menštruácie, odporúčam kontaktovať gynekológa. Taktiež je vhodné zvážiť možnosť iných antikoncepčných metód, ktoré sú vhodné aj na dlhodobé užívanie.
Prajem pekný zvyšok dňa
S pozdravom, PharmDr. Lucia Kubáňová